Jurijs Drozdovskis

Jurijs Drozdovskis (; dzimis  Odesā) ir Ukrainas starptautiskais lielmeistars šahā (2004).

 Biogrāfija 
Vairākkārt pārstāvējis Ukrainu Eiropas jauniešu šaha čempionātos, kuros izcīnījis divas uzvaras: 1996. gadā Rimavska Sobotā U12 vecuma grupā un 1997. gadā Tallinā U14 vecuma grupā. 2004. gadā uzvarējis Ukrainas jauniešu šaha čempionātā U20 vecuma grupā. 2006. gadā Poltavā Ukrainas šaha čempionātā pēc izslēgšanas sistēmas tikai finālā piekāpies Zaharam Jefimenko un izcīnījis sudraba medaļu.Ukrainian Championships 2006 Tajā pašā gadā Varšavā kļuvis par Eiropas čempionu ātrajā šahā.  2008. gadā Poltavā atkārtoti izcīnījis otro vietu Ukrainas šaha čempionāta finālā.Ukrainische Meisterschaft 2008

Daudzu starptautisko šaha turnīru laureāts, tajā skaitā uzvarējis vai dalījis pirmo vietu Aluštā (2003), Maskavas šaha festivāla Aeroflot Open A2 turnīrā (2006), Kavalā (Grieķija, 2006), Francijas šaha festivālā Cappelle-la-Grande Open (2006), Odesā (2008),4th Pivdenny Bank Chess Cup 2008 Kopenhāgenā (2009), Orisā (2009), Borupā (ASV, 2010).

Par panākumiem turnīros FIDE 2000. gadā Drozdovskim piešķīrusi starptautiskā meistara (IM), bet 2004. gadā - starptautiskā lielmeistara (GM) nosaukumu.

Kopš 2011. gada šaha turnīros piedalās reti.

 Personīgā dzīve 
Beidzis Odesas Nacionālo universitāti un ir diplomēts psihologs. 2009. gadā apprecējies ar Ukrainas šaha lielmeistari Natāliju Zdebsku.

 Atsauces 

 Ārējās saites 

Kategorija:1984. gadā dzimušie
Kategorija:Odesā dzimušie
Kategorija:Ukrainas šahisti